## Pravilnik o izobrazbi i stručnom ispitu za zaštitare i čuvare

### NN 103/2004 (26.7.2004.), Pravilnik o izobrazbi i stručnom ispitu za zaštitare i čuvare

# MINISTARSTVO UNUTARNJIH POSLOVA

2015

Na
temelju članka 60. stavka 1 podstavka 4. Zakona o privatnoj zaštiti (»Narodne
novine«, br. 68/03.), ministar unutarnjih poslova donosi

## PRAVILNIK

### O IZOBRAZBI I STRUČNOM ISPITU ZA ZAŠTITARE I ČUVARE

Članak 1.

Ovim Pravilnikom
propisuju se uvjeti koje moraju ispunjavati ustanove koje osposobljavaju
zaštitare i čuvare, način izobrazbe, uvjeti za polaganje ispita, sastav
ispitnog povjerenstva te program i način polaganja ispita za zaštitare i
čuvare.

I.

UVJETI
KOJE MORA ISPUNITI USTANOVA ZA OSPOSOBLJAVANJE ZAŠTITARA I ČUVARA

Članak 2.

Osposobljavanje osoba
za zaštitare i čuvare (u daljnjem tekstu: izobrazba) mogu provoditi ustanove,
sukladno propisima nad­ležnog ministarstva za obrazovanje odraslih, ukoliko udovoljavaju
uvjetima propisanim ovim Pravilnikom i za to imaju odobrenje Ministarstva
unutarnjih poslova (u daljnjem tekstu: Ministarstvo).

Da bi ishodila
odobrenje Ministarstva za izobrazbu zaštitara i čuvara, ustanova iz stavka 1.
ovog članka mora raspolagati s:

1. odgovarajućim
prostorom za izvođenje teoretske i prak­tične nastave,

2. odgovarajućom
tehničkom opremom i učilima za izvo­đe­nje nastave,

3. potrebnim brojem
stručnih radnika odgovarajućeg stupnja i vrste stručne spreme za izvođenje
teoretske i praktične nastave.

Ustanova mora imati
sklopljen ugovor s osiguravajućim društvom o osiguranju osoba koje polaze
izobrazbu, od posljedica štetnog događaja vezanog uz izobrazbu (tjelesno
ozljeđivanje, smrtno stradavanje).

Članak
3.

Odgovarajućim prostorom
za izvođenje izobrazbe smatra se:

– učionica za izvođenje
teoretske nastave,

– sportska dvorana,

– strelište za
izvođenje praktične nastave.

Članak 4.

Učionica iz članka 3.
ovog Pravilnika mora biti dostatno prostorna da osigura najmanje 1,5 m˛ radne
površine i 3,5 mł prostora za svaku osobu, a najmanje za 15 osoba.

Učionica mora biti
opremljena odgovarajućim školskim namještajem, nastavnim sredstvima i
pomagalima.

Članak 5.

Sportska dvorana iz
članka 3. stavka 1. podstavka 2. ovog Pravilnika mora biti opremljena
strunjačama (tatami) i pomoćnim rekvizitima za simulaciju napada (plastični,
drveni ili gumeni nož/pištolj/palica).

Članak 6.

Strelište iz članka 3. stavka 1. podstavka 3.
ovog Pravilnika mora imati odobrenje za rad nadležnog ministarstva.

Za provedbu izobrazbe u poznavanju, rukovanju i
gađanju vatrenim oružjem ustanova je dužna osigurati najmanje 3 pištolja
kalibra 9 mm različitog modela i 3 revolvera kalibra 38 »specijal«, te
odgovarajuću količinu streljiva i meta potrebnih za realizaciju programa.

Članak 7.

Ustanova koja provodi izobrazbu mora imati
zaključen ugovor o radu na neodređeno vrijeme s najmanje tri zaposlenika za
obavljanje poslova izobrazbe (u daljnjem tekstu: predavač).

Predavač mora imati slijedeću stručnu spremu
odnosno zvanje:

1. Za programsku cjelinu »Normativno uređenje
područja rada i ovlasti zaštitara i čuvara«:
zvanje diplomirani kriminalist ili diplomirani pravnik i tri godine
radnog iskustva.

2. Za programsku cjelinu »Uporaba sredstava i
uređaja tehničke zaštite«: visoku stručnu spremu elektrotehničkog, infor­ma­tičkog,
strojarskog ili građevinskog smjera i tri godine radnog iskus­tva.

3. Za programsku
cjelinu »Osnove kriminalistike i pravila postupanja«: zvanje diplomirani
kriminalist ili diplomirani pravnik s tri godine radnog iskustva ili visoku
stručnu spremu i pet godina radnog iskustva na poslovima policijskog
službenika.

4. Za programsku
cjelinu »Osnove komuniciranja«: visoku stručnu spremu sa zvanjem psiholog,
pedagog ili defektolog-socijalni pedagog i tri godine radnog iskustva.

5. Za programsku
cjelinu »Osposobljavanje u rukovanju i gađanju vatrenim oružjem«: zvanje
diplomirani kriminalist, vojna akademija ili fakultet političkih znanosti –
smjer obrana i zaštita ili višu trenersku školu na kineziološkom fakultetu
– smjer streljaštvo pet godina radnog iskustva na poslovima policijskog
službenika ili djelatne vojne osobe.«.

6. Za programsku
cjelinu »Osposobljavanje u primjeni tjelesne snage – samoobrane«: višu stručnu
spremu – zvanje viši sportski trener – smjer borilački sportovi ili višu
stručnu spremu i majstorsko zvanje (crni pojas) iz borilačkih vještina ili
visoku stručnu spremu – zvanje profesor tjelesne kulture.«.

Članak 8.

Zahtjev za izdavanje odobrenja za obavljanje
izobrazbe ustanova podnosi Ministarstvu, a uz koji prilaže:

1. akt o upisu ustanove u sudski registar,

2. popis predavača s naznakom stupnja i vrste
stručne spreme te dokaz da su najmanje 3 (tri) osobe u stalnom radnom odnosu,

3. popis i opis opreme i sredstava te prostorija
u kojima će se obavljati izobrazba.

Članak 9.

O zahtjevu iz članka 8. ovog Pravilnika
Ministarstvo odlučuje rješenjem.

Protiv rješenja Ministarstva kojim se odbija
zahtjev za izdavanje odobrenja za obavljanje izobrazbe nije dopuštena žalba,
ali se može pokrenuti upravni spor.

Članak 10.

Ako se tijekom inspekcijskog nadzora utvrdi da
ovlaštena ustanova više ne udovoljava nekom od uvjeta propisanih ovim
Pravilnikom, naredit će otklanjanje utvrđenih nedostataka ili nepravilnosti u
određenom roku.

Ukoliko ovlaštena ustanova ne ispunjava uvjete
iz članka 2. stavka 2. točke 1. i 3. te članka 2. stavka 3. ovog Pravilnika,
Ministarstvo će rješenjem zabraniti obavljanje izobrazbe do otklanjanja
nedostataka.

II.

NAČIN IZOBRAZBE I POLAGANJA
ISPITA ZA ZAŠTITARA I ČUVARA

1. Ispitno
povjerenstvo

Članak 11.

Izobrazbu osoba za zaštitara i čuvara (u
daljnjem tekstu: »pristupnici«) provodi ovlaštena ustanova.

Izobrazba se sastoji od
teoretskog i praktičnog dijela. Program izobrazbe za zaštitara traje 100
nastavnih sati, razvrstanih u 6 programskih cjelina, od čega je 50 sati
teoretski dio, a 50 sati praktični dio.

Programske cjeline iz
stavka 2. ovog članka su:

1. Normativno uređenje
područja rada i ovlasti zaštitara i čuvara

2. Uporaba sredstava i
uređaja tehničke zaštite

3. Osnove
kriminalistike i pravila postupanja

4. Osnove komuniciranja

5. Osposobljavanje u
rukovanju i gađanju vatrenim oružjem

6. Osposobljavanje u
primjeni tjelesne snage – samoobrane.

Sadržaj programskih
cjelina iz stavka 3. ovoga članka tiskan je u Prilogu 1A. ovog Pravilnika i njegov
je sastavni dio.

Program izobrazbe za
čuvare traje 40 sati teoretske nastave, prema programskim cjelinama iz stavka
3. točke 1., 2., 3. i 4. ovog članka.

Sadržaj programskih
cjelina iz stavka 5. ovoga članka tiskan je u Prilogu 1B. ovog Pravilnika i
njegov je sastavni dio.

Izvedbeni program
izobrazbe mora se organizirati na način da nastavni sat traje 45 minuta, a broj
nastavnih sati ne smije biti veći od 8 sati na dan.

Ovlaštena ustanova
dužna je, prije početka izobrazbe, pisanim putem izvijestiti nadležnu
policijsku upravu o mjestu i vremenu održavanja izobrazbe i dostaviti podatke o
pristupnicima te nakon završetka izobrazbe dostaviti popis osoba koje su
završile izobrazbu.

Članak
12.

Pristupnik koji je
završio izobrazbu polaže stručni ispit pred ispitnim povjerenstvom, koje
rješenjem imenuje ministar unutarnjih poslova.

Stručni ispit za
zaštitara polaže se pred ispitnim povjerenstvom koje čine predsjednik i pet
članova, a stručni ispit za čuvara polaže se pred ispitnim povjerenstvom koje
čine predsjednik i tri člana. Predsjedniku i članovima ispitnog povjerenstva
određuju se zamjenici.

Za predsjednika,
članove i zamjenike ispitnog povjerenstva imenuju se službenici Ministarstva,
koji udovoljavaju uvjetima propisanima za predavače iz članka 7. stavka 2. ovog
Pravilnika.

Administrativne poslove ispitnog povjerenstva
obavlja tajnik ispitnog Povjerenstva.

Članak 13.

Zahtjev za izobrazbu pristupnik podnosi
ovlaštenoj ustanovi, nakon što od nadležne policijske uprave dobije obavijest
da ispunjava uvjete koji su, prema odredbama Zakona o privatnoj zaštiti,
potrebni za dobivanje dopuštenja za obavljanje poslova privatne zaštite.

Članak 14.

Ovlaštena ustanova koja ima odobrenje
Ministarstva za izobrazbu dužna je voditi i trajno čuvati slijedeću pedagošku
dokumentaciju:

– popis pristupnika
izobrazbe, obavijesti iz članka 13. ovog Pravilnika i uvjerenja o pohađanju
izobrazbe,

– izvedbeni program
izobrazbe,

– evidencije o održanoj
teoretskoj i praktičnoj nastavi i prisutnosti polaznika na nastavi.

Ovlaštena ustanova
pristupniku koji je pohađao izobrazbu izdaje uvjerenje.

Obrazac uvjerenja iz stavka 2. ovog članka
tiskan je u Prilogu 5. ovog Pravilnika i čini njegov sastavni dio.

2. Stručni ispit

Članak 15.

Stručni ispit za zaštitara sastoji se od
praktičnog i teoretskog dijela, a stručni ispit za čuvara od teoretskog dijela.

Praktični dio ispita za
zaštitara polaže se praktičnom izved­bom zadanih elemenata, sukladno sadržaju
programskih cjelina »Osposobljavanje u poznavanju, rukovanja i gađanju vatrenim
oružjem« (točka 1. i 2.) i »Osposobljavanje u primjeni tjelesne snage –
samoobrane« (Prilog 1A).

Uspjeh pristupnika na
praktičnom dijelu ispita ocjenjuje se ocjenom »položio« ili »nije položio«.

Pristupnik se ocjenjuje
ocjenom »položio« ako je pokazao zadovoljavajuće praktično znanje iz svih
elemenata iz stavka 2. ovog članka.

Članak 16.

Praktični dio ispita
Ministarstvo organizira najkasnije petnaest dana nakon provedene izobrazbe.

Pristupnik koji nije položio
praktični dio ispita ponovnom polaganju može pristupiti najranije 30 dana, a
najkasnije 60 dana nakon provedene izobrazbe.

Članak 17.

Teoretski dio ispita za
zaštitare Ministarstvo organizira najkasnije u roku od 15 dana od dana
polaganja praktičnog dijela ispita, a teoretski dio ispita za čuvare najkasnije
15 dana nakon izobrazbe.

Pristupnik za polaganje
stručnog ispita za zaštitara može pristupiti polaganju teoretskog dijela ispita
nakon što je položio praktični dio ispita.

Pristupnik na teoretskom
dijelu ispita usmeno odgovara na najmanje tri pitanja iz svake programske
cjeline. Sadržaj programskih cjelina iz članka 11. ovog Pravilnika osnova je za
oblikovanje ispitnih pitanja na teoretskom dijelu ispita.

Uspjeh pristupnika na teoretskom dijelu ispita
ocjenjuje se ocjenom »položio« ili »nije položio«. Pristupnik se ocjenjuje
ocjenom »položio« ako je pokazao zadovoljavajuće znanje iz svih programskih
cjelina iz članka 11. ovog Pravilnika.

Članak 18.

Pristupnik koji na teoretskom dijelu ispita ne
zadovolji iz najviše dvije programske cjeline može pristupiti polaganju pop­rav­nog
ispita iz tih programskih cjelina.

Polaganju popravnog ispita pristupnik može
pristupiti u roku kojeg odredi predsjednik ispitnog povjerenstva, a taj rok ne
može biti duži od dva mjeseca.

Pristupnik koji na teoretskom dijelu ispita ne
zadovolji iz tri i više programskih cjelina ponovno polaže teoretski dio ispita
iz svih programskih cjelina u roku koji odredi predsjednik ispitnog
povjerenstva, a taj rok ne može biti kraći od mjesec dana niti dulji od četiri
mjeseca od dana zadnjeg polaganja stručnog ispita.

Ponovnom polaganju praktičnog i teoretskog
dijela stručnog ispita pristupnik može pristupiti najviše tri puta. Ako nakon
trećeg puta ne položi ispit, pristupnik je dužan ponoviti postupak izobrazbe.

Članak 19.

Prijava za polaganje stručnog ispita podnosi se
policijskoj upravi nadležnoj prema mjestu prebivališta pristupnika, a sadrži:
ime, prezime, dan i mjesto rođenja pristupnika, adresu prebivališta, obavijest
iz članka 13. ovog Pravilnika, uvjerenje o pohađanju izobrazbe te naznaku za
koje poslove privatne zaštite pristupnik prijavljuje ispit.

Osoba koja je na
temelju članka 21. stavka 2. Zakona o privatnoj zaštiti (»Narodne novine«,
broj: 68/03.) oslobođena izobrazbe za zaštitara i čuvara može prijaviti stručni
ispit pod uvjetom da uz prijavu dostavi obavijest iz članka 13. ovog Pravil­nika.

Osoba koja prijavi
polaganje stručnog ispita za zaštitara, a ranije je položila stručni ispit za
čuvara prema programu iz članka 11. stavka 5. ovog Pravilnika, polazi izobrazbu
i polaže stručni ispit prema programu iz članka 11. stavka 3. točke 5. i 6.
ovog Pravilnika.

Policijska uprava o
prijavi pristupnika za polaganje stručnog ispita izvješćuje predsjednika
ispitnog povjerenstva.

Predsjednik ispitnog
povjerenstva rješenjem određuje vrije­me i mjesto provođenja praktičnog i
teoretskog dijela stručnog ispita, sastav ispitnog povjerenstva i troškove
provo­đenja ispita sukladno rješenju ministra unutarnjih poslova iz član­ka 26.
stavka 2. ovog Pravilnika, o čemu se pisanim putem obavještavaju pris­tupnici.

Članak 20.

Prije početka polaganja
stručnog ispita tajnik ispitnog povjerenstva utvrđuje identitet pristupnika i
provjerava jesu li u prijavi za polaganje stručnog ispita navedeni svi podaci
iz članka 19. stavka 1. ovog Pravilnika.

Pristupnik može iz
opravdanih razloga odustati od polaganja stručnog ispita, o čemu je obvezan
izvijestiti predsjednika ispitnog povjerenstva najmanje tri dana prije
polaganja stručnog ispita.

Opravdanim razlozima za
odustajanje od stručnog ispita smatra se bolest pristupnika odnosno smrt ili
teža bolest članova njegove uže obitelji kao i druge nepredviđene okolnosti
radi kojih pristupnik ne može pristupiti polaganju stručnog ispita.

O opravdanosti razloga za odustajanje od
polaganja stručnog ispita odlučuje predsjednik Ispitnog povjerenstva. Ako
pristupnik ne opravda odustanak od polaganja stručnog ispita ili ako ne
pristupi polaganju stručnog ispita smatrat će se da ispit nije položio.

Iznimno, predsjednik ispitnog povjerenstva može
prihvatiti razlog za odustanak od polaganja stručnog ispita i u roku kraćem od
tri dana ako se radi o posebnim okolnostima iz stavka 3. ovog članka.

Članak 21.

O tijeku polaganja stručnog ispita vodi se
zapisnik.

U zapisnik se upisuju slijedeći podaci: sastav
ispitnog povjerenstva, ime, prezime, dan i mjesto rođenja pristupnika, adresa
prebivališta, datum polaganja ispita, program po kojem pristupnik polaže ispit,
postavljena pitanja i zadani elementi na praktičnom dijelu ispita te odluka
ispitnog povjerenstva o uspjehu pristupnika na ispitu.

Zapisnik potpisuju predsjednik i članovi
ispitnog povjerenstva.

Članak 22.

Pristupniku koji je položio stručni ispit izdaje
se svjedodžba.

Obrazac svjedodžbe tiskan u je u Prilogu 3. i 4.
ovog Pravil­nika, koji je njegov sastavni dio.

2. Periodična provjera vježbovnog gađanja

Članak 23.

Zaštitari koji su dobili dopuštenje za
obavljanje poslova privatne zaštite radi provjere osposobljenosti prolaze
jednom u dvije godine provjeru vježbovnog gađanja po programu u Prilogu 2. ovog
Pravilnika koji je njegov sastavni dio.

Zaštitar koji ne zadovolji na provjeri
vježbovnog gađanja može ponoviti provjeru u roku od mjesec dana od dana zadnje
provjere.

Zaštitar koji u
ponovnoj provjeri ne ispuni normu vježbovnog gađanja iz Priloga 2. ovoga
Pravilnika može obavljati samo poslove čuvara, a ponovnoj provjeri ispunjavanja
normi može pristupiti nakon godinu dana.

Nadležna policijska
uprava će po službenoj dužnosti zašti­ta­ru iz stavka 3. ovog članka rješenjem
ukinuti dopuštenje za obavljanje poslova privatne zaštite – zaštitara i izdati
dopuštenje za obav­ljanje poslova privatne zaštite – čuvara.

Periodičnu provjeru
vježbovnog gađanja mogu provoditi prav­ne osobe i obrtnici čiji su zaštitari
zaposlenici, na temelju plana vježbovnog gađanja, a o vremenu i mjestu
provođenja periodične provjere dužni su izvijestiti mjesno nadležnu policijsku
upravu.

Osobe koje imaju
dopuštenje za obavljanje poslova privatne zaštite – zaštitara, a nisu u radnom
odnosu ili poslodavac za njih ne organizira provjeru vježbovnog gađanja,
provjeru na osobni zahtjev obavljaju u ovlaštenoj ustanovi, sukladno odredbama
ovoga Pravilnika.

Članak
24.

Plan provjere
vježbovnog gađanja iz članka 23. stavka 5. Pravilnika mora sadržavati:

1. podatke o odgovornoj
osobi za ovjeru rezultata provjere vježbovnog gađanja,

2. podatke o mjestu i vremenu (dan i sat)
provedbe provjere vježbovnog gađanja,

3. popis zaštitara koji
pristupaju provjeri vježbovnog gađanja.

Plan vježbovnog gađanja
pravne osobe i obrtnici dužni su dostaviti nadležnoj policijskoj upravi
najkasnije osam dana prije početka njihove provedbe.

Članak 25.

Odgovorna osoba iz
članka 24. stavka 1. točke 1. ovoga Pravilnika sastavlja zapisnik o provedbi
provjere vježbovnog gađanja.

Vježbovno gađanje
obavlja se na strelištu.

Odgovorna osoba na
vježbovnom gađanju mora ispunjavati uvjete za rukovođenje ili neposredno
upravljanje strelištem, sukladno odredbama Zakona o oružju.

Zapisnik iz stavka 1.
ovog članka potpisuje odgovorna osoba iz članka 24. stavka 1. točke 1. ovog
Pravilnika te osoba koja je pristupila provjeri vježbovnog gađanja. Zapisnici
se dostavljaju nadležnoj ustrojstvenoj jedinici policijske uprave u čiji
djelokrug spadaju poslovi inspekcije.

4. Troškovi izobrazbe i
stručnog ispita

Članak 26.

Cijenu troškova
izobrazbe i troškova periodične provjere iz članka 23. ovog Pravilnika utvrđuje
ovlaštena ustanova.

Predsjednik, članovi i
tajnik ispitnog povjerenstva imaju pravo na naknadu za rad u ispitnom povjerenstvu,
koju rješenjem određuje ministar unutarnjih poslova.

Troškove stručnog
ispita rješenjem određuje ministar unutarnjih poslova.

Troškove izobrazbe,
stručnog ispita i periodične provjere vježbovnog gađanja snosi pristupnik
odnosno podnositelj zahtjeva za periodičnu provjeru.

III.

PRIJELAZNE I ZAVRŠNE ODREDBE

Članak 27.

Zaštitari koji su
dobili dopuštenje za obavljanje poslova privatne zaštite prije stupanja na
snagu ovog Pravilnika dužni su najkasnije u roku od godine dana od dana
stupanja na snagu ovog Pravilnika, pristupiti provjeri vježbovnog gađanja prvi
put te periodično, u skladu s odredbom članka 23. ovog Pravilnika.

Zaštitarima koji ne
pristupe provjeri vježbovnog gađanja u roku iz stavka 1. ovog članka prestaje
pravo na obavljanje poslova zaštitara te nadalje mogu obavljati samo poslove
čuvara.

Članak 28.

Ministar unutarnjih
poslova će u roku od 30 dana od dana stupanja na snagu ovog Pravilnika
imenovati članove ispitnog povjerenstva iz članka 12. ovog Pravilnika. a do
tada će stručne ispite provoditi ispitna povjerenstva koje je ministar
unutarnjih poslova imenovao na temelju pravilnika o izobrazbi i stručnom ispitu
za zaštitare i čuvare (»Narodne novine«, broj: 202/03).

Članak 29.

Ustanove koje su
ishodile odobrenje Ministarstva za izobrazbu zaštitara i čuvara po Pravilniku o
izobrazbi i stručnom ispitu za zaštitare i čuvare («Narodne novine«, broj:
202/03.) dužne su u roku od godine dana od dana stupanja na snagu ovog
Pravilnika uskladiti svoju djelatnost s odredbama ovog Pravilnika.

Članak 30.

Danom stupanja na snagu
ovog Pravilnika prestaje važiti Pravilnik o izobrazbi i stručnom ispitu za
zaštitare i čuvare (»Narodne novine«, broj: 202/03.).

Članak 31.

Ovaj Pravilnik stupa na
snagu danom objave u »Narodnim novinama«.

Broj: 511-01-52-81833/04

Zagreb, 14. srpnja
2004.g

Ministar
**Marijan Mlinarić, dr. med., v. r.**

if !supportEmptyParas endif

PRILOG 1A

A) PROGRAM IZOBRAZBE ZA ZAŠTITARA

1.
NORMATIVNO UREĐENJE PODRUČJA RADA I OVLASTI ZAŠTITARA I ČUVARA

if !supportEmptyParas endif

|  |  |  |
| --- | --- | --- |
| 1. Osnove poznavanja odredbi Zakona o privatnoj    zaštiti i ovlasti osoba koje obavljaju poslove    privatne zaštite | | 10 |
| 1.1. | Provjera identiteta osoba | if !supportEmptyParas endif |
| 1.2. | Davanje upozorenja i zapovijedi | if !supportEmptyParas endif |
| 1.3. | Privremeno ograničavanje slobode kretanja | if !supportEmptyParas endif |
| 1.4. | Pregled osoba, predmeta i prometnih sredstava | if !supportEmptyParas endif |
| 1.5. | Upotreba tjelesne snage | if !supportEmptyParas endif |
| 1.6. | Uporaba čuvarskog psa | if !supportEmptyParas endif |
| 1.7. | Uporaba vatrenog oružja | if !supportEmptyParas endif |
| 2. Odora i iskaznica osoba koje obavljaju poslove   privatne zaštite | | 1 |
| 3. Osnovni oblici ugrožavanja i mjere zaštite | | 2 |
| 4. Provjera zakonitosti primjene ovlasti zaštitara i čuvara | | if !supportEmptyParas endif |
| 5. Osnove poznavanja zakonskih odredbi (Kazneni   zakon, Zakon o kaznenom postupku, Zakon o policiji,   Zakon o prekršajima, Zakon o javnom okupljanju, Zakon o sprječavanju nereda na sportskim natjecanjima i Zakon o minimalnim mjerama zaštite u poslovanju s gotovim novcem i vrijednostima) | | 6 |
| 6. Izvješća, obrasci i druga pismena | | 2 |
| UKUPNO SATI | | 21 |

2.
UPORABA SREDSTAVA I UREĐAJA TEHNIČKE ZAŠTITE

if !supportEmptyParas endif

|  |  |
| --- | --- |
| 1. Podjela tehničkih sredstava zaštite | if !supportEmptyParas endif |
| 2. Sustavi tehničke zaštite | if !supportEmptyParas endif |
| 3. Sustav za dojavu napada | if !supportEmptyParas endif |
| 4. Sustav za nadgledanje štićenog prostora | if !supportEmptyParas endif |
| 5. Uporaba komunikacijskih sredstava i uređaja te   uporaba detektora | if !supportEmptyParas endif |
| UKUPNO SATI | 5 |

if !supportEmptyParas endif

3.
OSNOVE KRIMINALISTIKE i PRAVILA POSTUPANJA

if !supportEmptyParas endif

|  |  |
| --- | --- |
| 1. Kriminalistika – uvod, pojam i podjela, zlatna pravila kriminalistike | 10 |
| if !supportLists1.1.  endifMjesto događaja – pojam, prostorne  specifičnosti,   tajna MD | if !supportEmptyParas endif |
| 1.2. Postupci zaštitara prilikom osiguranja MD kod   kaznenog djela, prekršaja i drugog štetnog događaja – mjere i radnje | if !supportEmptyParas endif |
| 1.3. Osobni opis | if !supportEmptyParas endif |
| 1.4. Utvrđivanje činjenica kod kaznenih djela, prekršaja   i drugih štetnih događaja | if !supportEmptyParas endif |
| 1.5. Postupci zaštitara kod izvršenja KD teška krađa, razbojništvo i razbojnička krađa – pojam KD, načini   izvršenja KD, karakteristike počinioca | if !supportEmptyParas endif |
| 2. Nužna obrana, krajnja nužda, sila i prijetnja i tzv: »građansko uhićenje« | 5 |
| 3. Pravila u uporabi vatrenog oružja | 4 |
| 3.1. Propisi o uporabi vatrenog oružja u obavljanju   poslova | if !supportEmptyParas endif |
| 3.2. Uporaba vatrenog oružja prema životinjama,   osobama, stvarima | if !supportEmptyParas endif |
| 3.3. Procjena rizika pri uporabi vatrenog oružja   (ugrožavanje trećih osoba) | if !supportEmptyParas endif |
| 3.4. Prepoznavanje ekscesne situacije | if !supportEmptyParas endif |
| 3.5. Postupak nakon uporabe vatrenog oružja | if !supportEmptyParas endif |
| UKUPNO SATI | 19 |

4.
OSNOVE KOMUNICIRANJA

if !supportEmptyParas endif

|  |  |
| --- | --- |
| 1. Izvod iz osnova psihologije (pojam, struktura ličnosti, pozornost, percepcija, emocije i dr.) | if !supportEmptyParas endif |
| 2. Psihologija komunikacijskog procesa | if !supportEmptyParas endif |
| 3. Osnove verbalne i neverbalne komunikacije | if !supportEmptyParas endif |
| 4. Indikatori konflikta u komunikaciji i načini rješavanja | if !supportEmptyParas endif |
| 5. Pravila poslovne komunikacije | if !supportEmptyParas endif |
| UKUPNO SATI | 5 |

if !supportEmptyParas endif

5.
OSPOSOBLJAVANJE U POZNAVANJU, RUKOVANJU I GAĐANJU VATRENIM ORUŽJEM

if !supportEmptyParas endif

|  |  |  |
| --- | --- | --- |
| 1. Rukovanje vatrenim oružjem | | 4 |
| if !supportEmptyParas endif | 1.1. Definiranje pojmova o vatrenom oružju | if !supportEmptyParas endif |
| if !supportEmptyParas endif | 1.2. Kategorije vatrenog oružja | if !supportEmptyParas endif |
| if !supportEmptyParas endif | 1.3. Održavanje oružja | if !supportEmptyParas endif |
| if !supportEmptyParas endif | 1.4. Čuvanje oružja | if !supportEmptyParas endif |
| if !supportEmptyParas endif | 1.5. Konstrukcijske odlike vatrenog oružja | if !supportEmptyParas endif |
| if !supportEmptyParas endif | 1.6. Prepoznavanje vatrenog oružja | if !supportEmptyParas endif |
| if !supportEmptyParas endif | 1.7. Glavni dijelovi, rastavljanje i sastavljanje | if !supportEmptyParas endif |
| if !supportEmptyParas endif | 1.8. Punjenje i pražnjenje vatrenog oružja | if !supportEmptyParas endif |
| 2. Praktične vježbe | | 4 |
| if !supportEmptyParas endif | 2.1. Uporaba funkcionalnih poluga | if !supportEmptyParas endif |
| if !supportEmptyParas endif | 2.2. Detekcija i otklanjanje zastoja | if !supportEmptyParas endif |
| if !supportEmptyParas endif | 2.3. Sigurnost u rukovanju – načela | if !supportEmptyParas endif |
| if !supportEmptyParas endif | 2.4. Način nošenja vatrenog oružja | if !supportEmptyParas endif |
| 3. Gađanje vatrenim oružjem | | 7 |
| if !supportEmptyParas endif | 3.1. Uvježbavanje elemenata tehnike za uspješnost u | if !supportEmptyParas endif |
| if !supportEmptyParas endif | preciznom gađanju | if !supportEmptyParas endif |
| if !supportEmptyParas endif | 3.2. Vježbe gađanja x 1 (3+5) | if !supportEmptyParas endif |
| if !supportEmptyParas endif | 3.3. Uvježbavanje elemenata tehnike za uspješnost u | if !supportEmptyParas endif |
| if !supportEmptyParas endif | brzom gađanju | if !supportEmptyParas endif |
| if !supportEmptyParas endif | 3.4. Vježbe gađanja x 1 (4+6) | if !supportEmptyParas endif |
| UKUPNO SATI | | 15 |

if !supportEmptyParas endif

6.
OSPOSOBLJAVANJE U PRIMJENI TJELESNE SNAGE – SAMOOBRANA

if !supportEmptyParas endif

|  |  |  |
| --- | --- | --- |
| 1. Karate-boks | | 10 |
| if !supportEmptyParas endif | 1.1. Stavovi | if !supportEmptyParas endif |
| if !supportEmptyParas endif | 1.2. Kretanja | if !supportEmptyParas endif |
| if !supportEmptyParas endif | 1.3. Udarci | 8 |
| 2. Judo | | if !supportEmptyParas endif |
| if !supportEmptyParas endif | 2.1. Padovi | if !supportEmptyParas endif |
| if !supportEmptyParas endif | 2.2. Bacanja | if !supportEmptyParas endif |
| 3. Zahvati za privođenje | | 6 |
| if !supportEmptyParas endif | 3.1. Ključ sprijeda – provlačenjem | if !supportEmptyParas endif |
| if !supportEmptyParas endif | 3.2. Savijanje ruke na leđa | if !supportEmptyParas endif |
| if !supportEmptyParas endif | 3.3. Pasivni otpor | if !supportEmptyParas endif |
| 4. Obrana od nenaoružanog napadača | | 6 |
| if !supportEmptyParas endif | 4.1. Obrana od udarca rukom | if !supportEmptyParas endif |
| if !supportEmptyParas endif | 4.2. Obrana od udarca nogom | if !supportEmptyParas endif |
| if !supportEmptyParas endif | 4.3. Obrana od gušenja | if !supportEmptyParas endif |
| 5. Obrana od naoružanog napadača | | 5 |
| if !supportEmptyParas endif | 5.1. Obrana od napada palicom | if !supportEmptyParas endif |
| if !supportEmptyParas endif | 5.2. Obrana od napada nožem | if !supportEmptyParas endif |
| if !supportEmptyParas endif | 5.3. Obrana od napada pištoljem | if !supportEmptyParas endif |
| UKUPNO SATI | | 35 |

if !supportEmptyParas endif

PRILOG 1B

B) PROGRAM IZOBRAZBE ZA ČUVARA

if !supportEmptyParas endif

if !supportLists1.
endifNORMATIVNO
UREĐENJE PODRUČJA RADA I OVLASTI ZAŠTITARA I ČUVARA

if !supportEmptyParas endif

|  |  |  |
| --- | --- | --- |
| 1. Osnove poznavanja odredbi Zakona o privatnoj zaštiti i ovlasti osoba koje obavljaju poslove privatne zaštite | | 6 |
| 1.1. | Provjera identiteta osoba | if !supportEmptyParas endif |
| 1.2. | Davanje upozorenja i zapovijedi | if !supportEmptyParas endif |
| 1.3. | Privremeno ograničavanje slobode kretanja | if !supportEmptyParas endif |
| 1.4. | Pregled osoba, predmeta i prometnih sredstava | if !supportEmptyParas endif |
| 1.5. | Upotreba tjelesne snage | if !supportEmptyParas endif |
| 1.6. | Uporaba čuvarskog psa | if !supportEmptyParas endif |
| 1.7. | Uporaba vatrenog oružja | if !supportEmptyParas endif |
| 2. Odora i iskaznica osoba koje obavljaju poslove   privatne zaštite | | 1 |
| 3. Osnovni oblici ugrožavanja i mjere zaštite | | 1 |
| 4. Provjera zakonitosti primjene ovlasti zaštitara i čuvara | | if !supportEmptyParas endif |
| 5. Osnove poznavanja zakonskih odrednica (Kazneni zakon, Zakon o kaznenom postupku, Zakon o policiji, Zakon o prekršajima, Zakon o javnom okupljanju, Zakon   o sprječavanju nereda na sportskim natjecanjima i Zakon o minimalnim mjerama zaštite u poslovanju s gotovim novcem i vrijednostima) | | 2 |
| 6. Izvješća, obrasci i druga pismena | | 2 |
| UKUPNO SATI | | 12 |

if !supportEmptyParas endif

if !supportLists2.
endifUPORABA
SREDSTAVA I UREĐAJA TEHNIČKE ZAŠTITE

if !supportEmptyParas endif

|  |  |
| --- | --- |
| 1.Podjela tehničkih sredstava zaštite | if !supportEmptyParas endif |
| 2.Sustavi tehničke zaštite | if !supportEmptyParas endif |
| 3.Sustav za dojavu napada | if !supportEmptyParas endif |
| 4. Sustav za nadgledanje štićenog prostora | if !supportEmptyParas endif |
| 5. Uporaba komunikacijskih sredstava i uređaja te   uporaba detektora | if !supportEmptyParas endif |
| UKUPNO SATI | 5 |

if !supportEmptyParas endif

if !supportLists3.
endifOSNOVE
KRIMINALISTIKE I PRAVILA POSTUPANJA

if !supportEmptyParas endif

|  |  |
| --- | --- |
| 1. Kriminalistika – uvod, pojam i podjela, zlatna pravila kriminalistike | 10 |
| 1.1. Mjesto događaja – pojam, prostorne specifičnosti, tajna MD | if !supportEmptyParas endif |
| 1.2. Postupci zaštitara prilikom osiguranja MD kod   kaznenog djela, prekršaja i drugog štetnog događaja – mjere i radnje | if !supportEmptyParas endif |
| 1.3. Osobni opis | if !supportEmptyParas endif |
| 1.4. Utvrđivanje činjenica kod kaznenih djela, prekršaja i drugih štetnih događaja | if !supportEmptyParas endif |
| 1.5. Postupci zaštitara kod izvršenja KD teška krađa, razbojništvo i razbojnička krađa – pojam KD, načini KD, izvršenja karakteristike počinioca | if !supportEmptyParas endif |
| 2. Nužna obrana, krajnja nužda, sila i prijetnja i tzv: »građansko uhićenje« | 4 |
| 3. Pravila u uporabi vatrenog oružja | 4 |
| 3.1. Propisi o uporabi vatrenog oružja u obavljanju poslova | if !supportEmptyParas endif |
| 3.2. Uporaba vatrenog oružja prema životinjama, osobama stvarima | if !supportEmptyParas endif |
| 3.3. Procjena rizika pri uporabi vatrenog oružja   (ugrožavanje trećih osoba) | if !supportEmptyParas endif |
| 3.4. Prepoznavanje ekscesne situacije | if !supportEmptyParas endif |
| 3.5. Postupak nakon uporabe vatrenog oružja | if !supportEmptyParas endif |
| UKUPNO SATI | 18  if !supportEmptyParas endif |

if !supportEmptyParas endif

if !supportLists4.
endifOSNOVE
KOMUNICIRANJA

if !supportEmptyParas endif

|  |  |
| --- | --- |
| 1.Izvod iz osnova psihologije (pojam, struktura | |
| ličnosti, pozornost, percepcija, emocije i dr.) | if !supportEmptyParas endif |
| 2. Psihologija komunikacijskog procesa | if !supportEmptyParas endif |
| 3. Osnove verbalne i neverbalne komunikacije | if !supportEmptyParas endif |
| 4. Indikatori konflikta u komunikaciji i načini rješavanja | if !supportEmptyParas endif |
| 5. Pravila poslovne komunikacije | if !supportEmptyParas endif |
| UKUPNO SATI | 5 |

if !supportEmptyParas endif

if !supportEmptyParas endif

PRILOG
2.

PROGRAM OSNOVNE I PERIODIČNE PROVJERE VJEŽBOVNOG GAĐANJA

VJEŽBOVNO GAĐANJE SA KRATKIM VATRENIM ORUŽJEM

Vježbovno gađanje s kratkim
vatrenim oružjem obavlja se pod sljedećim uvjetima:

1. gađanje se izvodi sa osam naboja (od toga su tri probna) u stojećem
stavu za precizno gađanje,

2. udaljenost od strijelca do mete iznosi 10 metara,

3. veličina mete je 50x50 cm kružnog oblika,

4. strijelac od pet naboja mora imati najmanje tri (3) pogotka u metu.

if !supportEmptyParas endif

![](dodatni/349563.gif)
![]()
![]()

Pravilnik, NN 103/2004-2015
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)